Robert Koch

De Robert Koch, gebuer den 11. Dezember 1843 zu Clausthal am Harz, a gestuerwen de 27. Mee 1910 zu Baden-Baden, war en däitsche Bakteriolog.

De Robert Koch koum als Jong vun engem Biergbaubeamten op d'Welt.

Als Dokter huet hien 1876, beim Ënnersiche vun enger Infektiounskrankheet, keimfäeg Spore vum Mëlzbrandbazillus fonnt. Domat huet hie fir d'éischt lieweg Mikroorganismen als Ursaach vun enger Krankheet nogewisen.

Doropshin koum hien op dat keeserlecht Gesondheetsamt wou hien 1882 bei sengen Aarbechten de Bazill vun der Tuberkulos entdeckt huet an och d'Géigemëttel Tuberkulin.

1884 huet de Robert Koch och de Bazill entdeckt deen d'Cholera verursaacht.

Am Joer 1905 krut de Robert Koch den Nobelpräis fir Medezin.

 Kuckt och 
 Lëscht Nobelpräis Medezin

 Um Spaweck 

  Portrait vum Robert Koch op der Websäit vum Nobelpräiskommitee

Kategorie:Gebuer 1843
Kategorie:Gestuerwen 1910
Kategorie:Dokteren
Kategorie:Nobelpräisdréier fir Physiologie oder Medezin
Kategorie:Persounen, déi den Uerde Pour le Mérite an der Friddensklass kruten